Operațiune de amploare în toată România. Zeci de persoane au fost „săltate” pentru pagube de 40 de milioane de lei
Sute de polițiști, procurori, și jandarmi, au descins la peste 150 de adrese din toată țara, într-o acțiune coordonată, numită operațiunea „Jupiter”.
Anchetatorii au avut mandate de aducere, pentru 47 de suspecți, bănuiți că au fraudat statul, cu peste 40 de milioane de lei, prin evaziune fiscală, înșelătorie, sau fraude informatice.
Poliţia Romană şi Pachetul General şi-au unit forţele în operaţiunea „Jupiter”. Anchetatorii au strâns probe şi au dus peste 40 de persoane la audieri. Cei mai mulţi suspecți sunt acuzaţi de evaziune fiscală.
Doar în cazul unei societăţi comerciale care are un sediu chiar aici, la doi paşi de ambasada Americii, procurorii au calculat un prejudiciu de 36 de milioane de lei. Începând din 2020, până anul trecut în decembrie, cei care coordonau firma cu activitate în domeniul petrol-gaze, au declarat în fals că 1.460 de angajaţi lucrează în construcţii, astfel încât să beneficieze de scutiri la plata impozitelor.
Procurorii spun că doar pentru contribuţiile CASS neplătite, bugetul statului a fost păgubit cu aproximativ 7 milioane de lei pe an. Iar din neplata impozitelor pe venit s-au mai pierdut 5 milioane de lei anual.
Cu încă 5,8 milioane de lei au păgubit statul şi 8 indivizi din Giurgiu, Ilfov şi Bacău. Unii făceau afaceri cu fier vechi, alţii cu maşini second-hand. Anchetatorii spun că au făcut tranzacţii în valoare de peste 28 de milioane de lei, însă în actele contabile aveau sume mult mai mici, ca să nu plătească impozite mari. Doi dintre ei au fost reţinuţi.
Tot în cadrul Acţiunii Jupiter, poliţiştii au pus mâna şi pe două femei care se dădeau drept tămăduitoare. Una în Galaţi, cealaltă în Prahova au păcălit mai multe persoane că le scăpa de boli şi probleme prin diferite ritualuri.
Una dintre ele susţinea că este şi măicuţă la o mănăstire şi îşi ademenea clienţii pe un site online cu mărturii false ale unor persoane fictive.
Cele două escroace au reuşit să strângă de la victimele lor peste 90.000 de euro. Din casele lor, anchetatorii au ridicat diferite sume de bani dar şi arme albe folosite în cazul care foştii clienţi îndrăzneau să-şi ceară banii înapoi.
Sursa: Pro TV
Etichete: perchezitii,
Dată publicare:
28-05-2024 19:13